ผู้ว่าฯธปท.ประพันธ์กลอนถวายพระพรในหลวง
ผู้ว่าการธนาคารแห่งประเทศไทย ประพันธ์กลอนถวายพระพร พระบาทสมเด็จพระเจ้าอยู่หัว เนื่องในโอกาสพระราชพิธีบรมราชาภิเษก
4 พ.ค. 2562

ผู้ว่าการธนาคารแห่งประเทศไทย ประพันธ์กลอนถวายพระพร พระบาทสมเด็จพระเจ้าอยู่หัว เนื่องในโอกาสพระราชพิธีบรมราชาภิเษก 
ธนาคารแห่งประเทศไทย เผยแพร่บทกลอนถวายพระพร พระบาทสมเด็จพระเจ้าอยู่หัว เนื่องในโอกาสพระราชพิธีบรมราชาภิเษก พุทธศักราช 2562 ประพันธ์โดย ดร.วิรไท สันติประภพ ผู้ว่าการธนาคารแห่งประเทศไทย ความว่า
ปวงข้า พระพุทธเจ้า เหล่าทวยราษฎร์เนื่องโอกาส บรมราชา อภิเษกศรีขอก้มกราบ แทบพระบาท องค์ภูมีสืบจักรี วงศ์กษัตริย์ หลักรัฐไทย
ขออาราธนา คุณพระ คุณเทวาคุณบูรพ กษัตรา นานาสมัยอภิบาล ปกป้อง องค์ภูวไนยอำนวยชัย สุขพละ อายุบวร
รัชสมัย ศิริพิพัฒน์ วัฒนาปวงประชา สุขศานติ์ สโมสรสยามรัฐ สามัคคี สถาพรเกียรติกำจร เฟื่องระบิล ถิ่นสากล
ขอก้มกราบ ถวายบังคม องค์ราชามหาวชิรา ลงกรณ์ อมรผลวชิรเกล้า เจ้าอยู่หัว ของปวงชนทั่วแห่งหน ชนแซ่ซ้อง ทรงพระเจริญ
ด้วยเกล้าด้วยกระหม่อม ขอเดชะข้าพระพุทธเจ้า ผู้บริหาร และพนักงาน ธนาคารแห่งประเทศไทย